Torsdag blev midlerne fra Erhvervsministeriets landdistriktspulje fordelt og 36 ud af 138 ansøgere står nu til at modtage støtte. De udvalgte projekter midlerne støtter skal bringe nærhed tilbage i lokalsamfundet samt skabe lokal udvikling. Således skriver Erhvervsministeriet i en pressemeddelelse. Ud af de 36 støttede projekter er to af dem på nordjysk grund i henholdsvis Thisted og Vesthimmerlands Kommune. Et bredt spænd af ansøgere Emnerne for årets ansøgere spænder bredt – både geografisk og genremæssigt. Under temaet ”nærheden tilbage” har Landdistrikternes Fællesråd særligt været imponeret over hvor ualmindeligt stærkt og idérigt feltet af projektansøgere har vist sig at være. -  Landdistrikternes mange ildsjæle udtænker gode og ambitiøse projekter, som fortjener at blive til virkelighed. Hver gang Landdistriktspuljens midler uddeles får et bredt udsnit af dem chancen for at blive realiseret. Det er helt afgørende, at vi støtter op om projekterne, så de kan få lov til at udvikle sig og skabe gavn i lokalsamfundet – og potentielt inspirere nationalt. Netop det formål sikrer puljens midler, siger formand for Landdistrikternes Fællesråd Steffen Damsgaard i pressemeddelelsen. Ud af de 138 ansøger blev der valgt 36 lokalprojekter, heraf 18 forsøgsprojekter på fastlandet, der fik tildelt 4,9 millioner kroner samt 18 projekter på mindre danske øer, der til sammen modtog 3,3 millioner kroner.

Referat:
8,2 millioner kroner er på vej til lokale projekter i hele Danmark. Landdistriktspuljen er blevet fordelt på 36 projekter i hele landet, heriblandt to nordjyske projekter i Thisted og Vesthimmerlands Kommune.